Obrazloženje

Planirano održavanje komunalne infrastrukture u velikom je dijelu planirano kako slijedi:

-Javna rasvjeta odnosi se na utrošak. el.energije , održavanje javne rasvjete i dekorativne rasvjete Grada

-Održavanje zelenih javnih površina odnosi se na parkovno uređenje javnih površina, košnju, obrezivanje i skupljanje biološkog otpada s javnih zelenih površina, obnovu, održavanje i njegu drveća, ukrasnog grmlja, cvijeća, fitosanitarnu zaštitu, popločenja i staze u zelenim površinama, održavanje staza i održavanje dječjih igrala na dječjim igralištima. U sredstvima je planiran iznos za zaštitu javnih palmi.

-Održavanje čistoće javnih površina odnosi se na čišćenje javnih površina, te javnih plaža brodom,a koje nisu pod koncesijom.

Održavanje se odnosi na čišćenje javnih površina, osim javnih cesta , ručno i strojno, pranje, čišćenje od snijega, leda, čišćenje košarica za otpadke, uklanjanje otpada koje je nepoznata osoba odbacila na javnu površinu ili zemljište u vlasništvu JLS, te zimsko održavanje.

-Održavanje građevina javne odvodnje oborinskih voda se odnosi na upravljanje i održavanje građevina koje služe prihvatu i ispuštanju oborinske odvodnje u naseljima.

- Održavanje građevina i uređaja javne namjene se odnosi na održavanje, popravci i čišćenje tih građevina, uređaja i predmeta a posebno fontana, javnih izljeva, autobusnih čekaonica, turističke signalizacije, komunalne opreme, javnih WC-a, rukohvata, NN mreže nužne za funkcioniranje štandova i ostalo na javnim površinama, održavanje plažne opreme.

--Održavanje groblja odnosi se na redovno, tekuće održavanje groblja, putevi,zidovi,zelenilo i sve površine unutar groblja. Planirana su sredstva i za sanaciju krova i zidova na groblju Veli Lošinj.

--Održavanje nerazvrstanih cesta odnosi se na održavanje nerazvrstanih cesta, zimsko održavanje cesta i putova, regulaciju prometa i prometnu signalizaciju

Sanacija asfalta preciznije definirana u proljeće, nakon što se utvrđuje oštećenje od oborinskih voda. U okviru stavke saniraju se bijeli putevi: Artatore, Kandija, Zabodarski,Verin, Kalvarija i ostali.

-Održavanje javnoprometnih površina na kojima nije dozvoljen promet motornim vozilima odnosi se na sanacije javnih površina, sunčališta, plaža. U iznosu su uključeni manje komunalne sanacije, pješačke staze, prilazi plaži na Bojčiću i Zagazinjinama, sjeverni predio Poljane, sanacija i uređenje dijela pomorskog dobra i obalnog pojasa.

- DDD i VHS se odnosi na održavanje javnih površina uz obaveznu i vanrednu dezinsekciju i deratizaciju prema Programu Zavoda za javno zdravstvo, veterinarsko higijeničarske usluge sa djelatnosti zbrinjavanja lutalica i sterilizacijom mačaka i pasa

Dio Programa su planovi komunalnih društava sa opisom, količinama, dinamikom, procijenjenom vrijednosti.